টমাসো উইটনি (; জন্ম: ৮ই মে ১৯৮৫) হলেন একজন মার্কিন পেশাদার কুস্তিগির। তিনি বর্তমানে ডাব্লিউডাব্লিউইর সাথে চুক্তিবদ্ধ রয়েছেন, যেখানে তিনি টমাসো চিয়াম্পা নামে ডাব্লিউডাব্লিউই এনএক্সটি ব্র্যান্ডে কুস্তি লড়েন।  তিনি একজন সাবেক এনএক্সটি এবং এনএক্সটি ট্যাগ টিম চ্যাম্পিয়ন (জনি গার্গেনোর সাথে); তিনি কেবলমাত্র চারজন কুস্তিগিরদের (নেভিল, গার্গেনো এবং এডাম কোল) মধ্যে একজন যারা উভয় চ্যাম্পিয়নশিপ জয়লাভ করেছেন। ডাব্লিউডাব্লিউই-এর বাইরে তিনি রিং অফ অনারেও (আরওএইচ) কুস্তি লড়েছেন, যেখানে তিনি ১ বার আরওএইচ ওয়ার্ল্ড টেলিভিশন চ্যাম্পিয়নশিপ জয়লাভ করেছিলেন। তিনি স্বাধীন পরিধিতে তার কাজের জন্য সবচেয়ে বেশি পরিচিত, যার মধ্যে বিয়ন্ড রেসলিং (বিডাব্লিউ), ক্যায়োটিক রেসলিং (সিডাব্লিউ), টপ রোপ প্রমোশন (টিআরপি) এবং প্রো রেসলিং গেরিলা (পিডাব্লিউজি) অন্যতম।  প্রারম্ভিক জীবন টমাসো উইটনি ১৯৮৫ সালের ৮ই মে তারিখে মার্কিন যুক্তরাষ্ট্রের ম্যাসাচুসেটসের বস্টনে জন্মগ্রহণ করেছেন।  পেশাদার কুস্তি জীবন ২০০৫–২০০৭: প্রশিক্ষণ ও প্রারম্ভিক জীবন টমাসো সর্বপ্রথম ডাব্লিউডাব্লিউই হল অফ ফেমার কিলার কোয়ালস্কির কাছ থেকে পেশাদার কুস্তি প্রশিক্ষণ গ্রহণ করেন এবং ২০০৫ সালের জানুয়ারি মাসে অভিষেক করেন।   ২০০৫–২০০৭: ওয়ার্ল্ড রেসলিং এন্টারটেইনমেন্ট  ২০০৫ সালের ১৪ই জুলাই তারিখে ডাব্লিউডাব্লিউই স্ম্যাকডাউনের একটি পর্বে তিনি মোহাম্মদ হাসানের আইনজীবী হিসেবে দি আন্ডারটেকারের মুখোমুখি হয়েছিলেন। ২০০৭ সালের ৪ঠা ফেব্রুয়ারি তারিখে ডাব্লিউডাব্লিউই ঘোষণা করে যে, টমাসো ডাব্লিউডাব্লিউইর সাথে উন্নয়নমূলক চুক্তি স্বাক্ষর করেছেন এবং এরপর তিনি পেশাদার কুস্তিতে আরও অভিজ্ঞতা অর্জনের জন্য ওহাইও ভ্যালি রেসলিং-এর সাথে সংযুক্ত হন। ২০০৭ সালের ৭ই আগস্ট তারিখে টমাসোকে ডাব্লিউডাব্লিউইর উন্নয়নমূলক চুক্তি হতে অব্যাহতি দেওয়া হয়।   ২০০৭–২০১৬: স্বাধীন পরিধি  ২০০৭ সালের শেষদিকে টমাসো স্বাধীন পরিধিতে ফিরে আসেন এবং একই বছরের ২৯শে সেপ্টেম্বর তারিখে তিনি এ জে স্টাইলস এবং এডি এডওয়ার্ডকে হারিয়ে এমডাব্লিউএফ টেলিভিশন চ্যাম্পিয়নশিপ জয়লাভ করেন।   ২০১১–২০১৫: রিং অব অনার  ২০০৭ এবং ২০০৯ সালে রিং অব অনারের অন্ধকার ম্যাচগুলোতে টমাসো কুস্তি লড়েছেন। ২০১১ সালের জানুয়ারি মাস থেকে তিনি রিং অব অনারে নিয়মিতভাবে কুস্তি লড়েছেন।   ২০১৫–বর্তমান: ডাব্লিউডাব্লিউইতে প্রত্যাবর্তন    ২০১৫–১৭: ডিআইওয়াই  ডাব্লিউডাব্লিউইর সাথে পুনরায় চুক্তিবদ্ধ হওয়া ছাড়াই টমাসো ২০১৫ সালের ২রা সেপ্টেম্বর তারিখে আয়োজিত এনএক্সটি ডাস্টি রোডস ট্যাগ টিম ক্ল্যাসিক প্রতিযোগিতায় অংশ নেবেন বলে এক ঘোষণায় জানানো হয়েছিল। এর এক সপ্তাহ পরে ৯ই সেপ্টেম্বর তারিখে, তিনি তার সহযোগী জনি গার্গেনোর সাথে প্রতিযোগিতর ১ম পর্বে জয়লাভ করেনে।   ২০১৮–বর্তমান: এনএক্সটি চ্যাম্পিয়ন, আহত এবং প্রত্যাবর্তন  ২০১৮ সালের ২৭শে জানুয়ারি তারিখে এনএক্সটি টেকওভার: ফিলাডেলফিয়ায় জনি গার্গেনোকে আক্রমণ করার মাধ্যমে তিনি এনএক্সটিতে প্রত্যাবর্তন করেন।  চ্যাম্পিয়নশিপ ও অর্জন thumb|250px|রিং অব অনার টেলিভিশন চ্যাম্পিয়নশিপ জেতার পর টমাসো চিয়াম্পা  সিবিএস স্পোর্টস ফিউড অব দ্য ইয়ার (২০১৮) – বনাম জনি গার্গেনো মিলেনিয়াম রেসলিং ফেডারেশন এমডব্লিউএফ টেলিভিশন চ্যাম্পিয়নশিপ (১ বার) রিং অব অনার রিং অব অনার টেলিভিশন চ্যাম্পিয়নশিপ (১ বার) ডাব্লিউডাব্লিউই এনএক্সটি চ্যাম্পিয়নশিপ (১ বার) এনএক্সটি ট্যাগ টিম চ্যাম্পিয়নশিপ (১ বার) – জনি গার্গেনোর সাথে এনএক্সটি বছর শেষে পুরস্কার (৩ বার)  তথ্যসূত্র  বহিঃসংযোগ   ক্যায়োটিক রেসলিং প্রোফাইল  রিং অফ অনার প্রোফাইল      বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:ম্যাসাচুসেট্‌সের পেশাদার কুস্তিগির বিষয়শ্রেণী:বস্টনের ক্রীড়াবিদ বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:ইতালীয় বংশোদ্ভূত মার্কিন পেশাদার কুস্তিগির বিষয়শ্রেণী:এনএক্সটি চ্যাম্পিয়ন বিষয়শ্রেণী:সিসিলীয় বংশোদ্ভূত ব্যক্তি বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:এনএক্সটি ট্যাগ টিম চ্যাম্পিয়ন বিষয়শ্রেণী:২১শ শতাব্দীর মার্কিন পেশাদার কুস্তিগির